รัฐบาลไทย-ข่าวทำเนียบรัฐบาล-ผู้ว่าฯ เพชรบุรี รวมพลังภาคีเครือข่าย ให้กำลังใจผู้เข้ารับการฟื้นฟูสภาพทางสังคม ลด ละ เลิก ไม่ยุ่งเกี่ยวกับยาเสพติด มุ่งหวังสังคมให้โอกาสกลับมาใช้ชีวิตร่วมกับครอบครัว ชุมชนและสังคม
วันพุธที่ 7 มิถุนายน 2566
07/06/2566
ผู้ว่าฯ เพชรบุรี รวมพลังภาคีเครือข่าย ให้กําลังใจผู้เข้ารับการฟื้นฟูสภาพทางสังคม ลด ละ เลิก ไม่ยุ่งเกี่ยวกับยาเสพติด มุ่งหวังสังคมให้โอกาสกลับมาใช้ชีวิตร่วมกับครอบครัว ชุมชนและสังคม
ผู้ว่าฯ เพชรบุรี รวมพลังภาคีเครือข่าย ให้กําลังใจผู้เข้ารับการฟื้นฟูสภาพทางสังคม ลด ละ เลิก ไม่ยุ่งเกี่ยวกับยาเสพติด มุ่งหวังสังคมให้โอกาสกลับมาใช้ชีวิตร่วมกับครอบครัว ชุมชนและสังคมให้มีความสุขอย่างยั่งยืน
วันนี้ (7 มิ.ย. 66) นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี เปิดเผยว่า จังหวัดเพชรบุรีได้ดําเนินการโครงการช่วยเหลือผู้เสพและผู้ติดยาเสพติดของศูนย์ฟื้นฟูสภาพทางสังคมจังหวัดเพชรบุรี ประจําปีงบประมาณ พ.ศ. 2566 ณ ศูนย์พัฒนานักเรียนและบุคลากร กรมสามัญศึกษาหมู่ 3 ตําบลบางเก่า อําเภอชะอํา จังหวัดเพชรบุรี โดยมีนายสมศักดิ์ แย้มพันธุ์นุ้ย นายอําเภอชะอํา หัวหน้าส่วนราชการ เจ้าหน้าที่ และประชาชน ร่วมให้กําลังใจเป็นจํานวนมาก
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าวว่า รัฐบาลได้กําหนดให้ปัญหายาเสพติดเป็นวาระแห่งชาติสําคัญเร่งด่วนที่จะต้องดําเนินการแก้ไข ป้องกัน และปราบปรามอย่างจริงจัง โดยมอบหมายให้กระทรวงมหาดไทยจัดตั้งศูนย์ฟื้นฟูสภาพทางสังคมในระดับจังหวัดและระดับอําเภอ เพื่อให้ความช่วยเหลือแก่ผู้ป่วยยาเสพติดและผู้ที่ผ่านการบําบัดรักษามาเเล้ว โครงการช่วยเหลือผู้เสพและติดยาเสพติดของศูนย์ฟื้นฟูสภาพทางสังคม จังหวัดเพชรบุรี ประจําปีงบประมาณ พ.ศ. 2566 เป็นการนําผู้ป่วยยาเสพติดมาเข้ารับการบําบัดฟื้นฟูทั้งทางด้านร่างกายและจิตใจ เพื่อให้ผู้ป่วยได้รับการบําบัดยาเสพติดและสามารถกลับคืนสู่ครอบครัวได้อย่างปกติสุข ทั้งนี้ กระทรวงมหาดไทยได้เน้นย้ําให้ทุกพื้นที่เร่งนําตัวผู้ป่วยยาเสพติดเข้าสู่ระบบบําบัดรักษา ฟื้นฟู เพื่อช่วยเหลือผู้ป่วยยาเสพติดให้ได้รับการบําบัดรักษาทั้งทางด้านร่างกายและจิตใจในรูปแบบ CBTx (Community Based Treatment : CBTx) คือการบําบัดฟื้นฟูผู้ใช้ยาเสพติดโดยชุมชนเป็นฐาน เป็นการดูแลผู้ใช้ยาเสพติดให้ได้รับการบําบัดฟื้นฟูใกล้บ้าน หรือภายในชุมชนอย่างต่อเนื่อง มีกระบวนการ ตั้งแต่การค้นหา คัดกรอง บําบัดฟื้นฟู การลดอันตรายจากยาเสพติด และการติดตามดูแลช่วยเหลือทางสังคม ซึ่งถือว่าเป็นเป้าหมายสําคัญที่หน่วยงานทุกภาคส่วนและชุมชนจะเข้ามาดําเนินการร่วมกัน เพื่อให้การดําเนินการบําบัดฟื้นฟู ผู้ใช้ยาเสพติดโดยชุมชนเป็นไปอย่างมีประสิทธิภาพ เพื่อให้ผู้เสพยาเสพติดได้รับการพัฒนาทั้งในด้านร่างกาย จิตใจ และสังคม ตลอดจนได้รับการติดตาม ดูแล และช่วยเหลือในด้านต่าง ๆ อย่างเหมาะสม จนสามารถปรับเปลี่ยนพฤติกรรมให้สามารถลด ละ เลิกยาเสพติดได้ และส่งคืนคนดีกลับสู่สังคมต่อไป
“ขอให้ผู้เข้ารับการบําบัดฟื้นฟูฯ ทุกคนมีความมุ่งมั่นตั้งใจฝึกฝนไม่ให้หลงผิดกลับไปติดยาเสพติดอีกครั้ง ยาเสพติดทําให้เราไม่มีความเป็นมนุษย์ ขาดสติ ทําร้ายชีวิตตัวเองและทําร้ายผู้อื่น จุดจบของชีวิตอาจทําให้ติดคุกหรือเป็นคนสติไม่สมประกอบได้ ขอให้ทุกคนตระหนักว่า “ชีวิตเป็นของเรา” อย่าเลือกสิ่งไม่ดีเข้ามาในชีวิตเรา และทุกคนจะก้าวผ่านไปได้ด้วยกําลังใจจากทุกภาคส่วน โดยเฉพาะอย่างยิ่งกําลังใจจากครอบครัวที่เป็นส่วนสําคัญที่จะช่วยให้ผู้ป่วยยาเสพติดมีกําลังใจในการทําความดี สร้างสรรค์ทําสิ่งที่ดีให้กับครอบครัวและสังคม ไม่กลับไปยุ่งเกี่ยวกับยาเสพติด ขอให้ทุกคนที่มาเข้ารับการบําบัดฟื้นฟูฯ ได้มั่นใจว่า พวกเราทุกคน ทั้งภาครัฐ ภาคเอกชน ภาคประชาสังคม รวมทั้งภาคีเครือข่ายทุกภาคส่วน (Partnership) พร้อมที่จะให้การสนับสนุนในทุกเรื่องทุกมิติ ด้วยความห่วงใยอย่างแท้จริง และหวังเป็นอย่างยิ่งว่าการดําเนินการฝึกอบรมนี้จะทําให้ผู้เข้ารับการฝึกอบรมที่เคยเป็นผู้ป่วยยาเสพติด ได้รับการฟื้นฟูสมรรถภาพร่างกาย จิตใจ และการฝึกอาชีพ ได้รับความรู้ ความเข้าใจในการเป็นพลเมืองที่ดี มีระเบียบวินัย มีบุคลิกภาพที่ดี และมีทัศนคติที่ดี ตลอดจนเป็นสมาชิกที่ดีของครอบครัวและสังคม ร่วมกันทําความดีเพื่อพัฒนาชุมชน กลับไปใช้ชีวิตในสังคมได้อย่างมีความสุข มีอาชีพ มีรายได้ โดยน้อมนําพระบรมราโชวาท "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ของพระบาทสมเด็จพระเจ้าอยู่หัว มาเป็นหลักในการดําเนินชีวิต และขอให้ผู้เข้ารับการบําบัดฟื้นฟูฯ ทุกคนมีจิตใจที่เข้มแข็ง คิดถึงครอบครัวคนที่เรารักและรักเรา และเตรียมความพร้อมเพื่อที่จะกลับไปใช้ชีวิตได้อย่างเป็นปกติสุขต่อไป” นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าว
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าวในช่วงท้ายว่า ขอขอบคุณเจ้าหน้าที่ทุกฝ่ายที่มุ่งมั่นเดินหน้า Re X-Ray สถานที่สุ่มเสี่ยงต่อการแพร่ระบาดของยาเสพติด ดําเนินการค้นหาผู้เสพยาเสพติด ผู้ติดยาเสพติด แบบละเอียดทุกพื้นที่ เพื่อช่วยเหลือ ให้โอกาส ได้เข้ารับการรักษาเข้าสู่ระบบการบําบัดอย่างต่อเนื่อง เพื่อป้องกันไม่ให้กลุ่มเสี่ยงเข้าไปเป็นเหยื่อของยาเสพติด และยังจะเป็นกระบอกเสียงนําความรู้ที่ได้จากการบําบัดฟื้นฟูฯ ไปบอกต่อให้คนใกล้ชิด เพื่อน ชุมชน สังคม ไม่ให้หลงผิดติดยาเสพติด และต้องขอขอบคุณทุกภาคส่วนที่ให้การสนับสนุน ตั้งใจที่จะช่วยเหลือพี่น้องประชาชนที่ติดยาเสพติดให้ได้รับการบําบัดรักษา รวมทั้งให้กําลังใจ และสนับสนุนให้โอกาสที่จะมีชีวิตใหม่ สามารถกลับมาดํารงชีวิตอยู่ในสังคมได้อย่างปกติสุข มีภูมิคุ้มกันที่ดี โดยไม่กลับไปยุ่งเกี่ยวกับยาเสพติดอีก หากพี่น้องประชาชนพบเบาะเเสที่สุ่มเสี่ยงหรืออาจมีเหตุมั่วสุมยาเสพติด สามารถเเจ้งข้อมูลได้ที่เจ้าหน้าที่ฝ่ายความมั่นคงทุกหน่วย ที่ศูนย์ดํารงธรรม กระทรวงมหาดไทย ณ ที่ว่าการอําเภอทุกแห่ง ศาลากลางจังหวัดทุกจังหวัด รวมถึงสายด่วน 1567 โทรฟรี ตลอด 24 ชั่วโมง